Parelius Mentsen

Parelius Meyer Mentsen (født 1. oktober 1902 i Ballangen, død 22. april 1985) var en norsk fagforeningsmann. Han var leder for Landsorganisasjonen (LO) i perioden 1965 til 1969. 

Mentsen var utlært tømmermann og ble etter hvert formann og oppsynsmann i faget. I 1936 ble han sekretær for samorganisasjonen i Finnmark. Han ble sekretær i LO i 1946. Etter det avanserte han til nestformann og til slutt formann. Han hadde også flere verv, blant annet var han medlem av Rikslønnsnemnda, med i styret for Sør-Varanger, i rådet for Distriktenes utbyggingsfond og Statens likelønnsråd. Han var med i styret for AOF i 14 år. Han hadde også styreverv i Arbeiderbladet, Folk og Forsvar og satt to perioder i Arbeidsretten (sistnevnte etter nådd pensjonsalder).

Under krigen deltok han i illegalt arbeid og ble arrestert en gang, men ble sluppet fri etter kort tid.

Referanser 

Ledere for Landsorganisasjonen i Norge
Personer fra Ballangen kommune
Norske fagforeningspersoner